Projekts

2021. gada Rīkojums Nr.

Rīgā (prot. Nr. . §)

**Par Lielvārdes novada pašvaldības nekustamā īpašuma "Skrīveru jaunais ceļš" pārņemšanu valsts īpašumā**

1. Saskaņā ar Publiskas personas mantas atsavināšanas likuma 42. panta otro daļu un 43. pantu un Meža likuma 4. panta otro daļu pārņemt bez atlīdzības valsts īpašumā un nodot Zemkopības ministrijas valdījumā Lielvārdes novada pašvaldības īpašumā esošo nekustamo īpašumu "Skrīveru jaunais ceļš" (nekustamā īpašuma kadastra Nr. 7464 009 0017) – zemes vienību (zemes vienības kadastra apzīmējums 7464 009 0022) 0,12 ha platībā – Lēdmanes pagastā, Lielvārdes novadā (turpmāk – nekustamais īpašums).

2. Zemkopības ministrijai nekustamo īpašumu:

2.1. izmantot valsts meža apsaimniekošanas un aizsardzības funkcijas īstenošanai;

2.2. bez atlīdzības nodot Lielvārdes novada pašvaldībai, ja tas vairs netiek izmantots šā rīkojuma 2.1. apakšpunktā minētās funkcijas īstenošanai.

3. Zemkopības ministrijai, nostiprinot zemesgrāmatā īpašuma tiesības uz nekustamo īpašumu:

3.1. norādīt, ka īpašuma tiesības nostiprinātas uz laiku, kamēr Zemkopības ministrija nodrošina šā rīkojuma 2.1. apakšpunktā minētās funkcijas īstenošanu;

3.2. ierakstīt atzīmi par aizliegumu atsavināt nekustamo īpašumu un apgrūtināt to ar lietu tiesībām.

Ministru prezidents A. K. Kariņš

Zemkopības ministrs K. Gerhards